kardosdrur/scandi-wiki huggingface dataset:
Kurt Graunke

Kurt Karl Wilhelm Graunke (født 20. september 1915 i Stettin - død 5. juni 2005 i München, Tyskland) var en tysk komponist, violinist og dirigent.

Graunke studerede violin som ung, og var kapelmester i Stettin Municipal Orkester. Studerede komposition på Musikkonservatoriet i Berlin, og turnerede derefter som udøvende violinist. Han grundlagde sit eget Graunke Symfoniorkester, som han selv dirigerede.
Han har skrevet 9 symfonier, orkesterværker, kammermusik, og en violinkoncert.

Udvalgte værker 

 Symfoni nr. 1 (i E-dur) "Fædreland" (1969) - for orkester med kor ad libitum 
 Symfoni nr. 2 (1971-1972) - for orkester
 Symfoni nr. 3 (1976, Rev. 1974) - for orkester
 Symfoni nr. 4 (1977) - for orkester
 Symfoni nr. 5 (1980-1981) - for orkester
 Symfoni nr. 6 (1981) - for orkester
 Symfoni nr. 7 (1982-1983) - for orkester
 Symfoni nr. 8 (1985) - for orkester
 Symfoni nr. 9 (1985-1996) - for orkester
 Violinkoncert (1959) - for violin og orkester

Eksterne henvsininger 
 om Kurt Graunke på www. musicweb-international.com

Komponister fra Tyskland
Violinister fra Tyskland
Dirigenter fra Tyskland
Adam Alsing

Rolf Adam Engelbrekt Alsing (født 12. oktober 1968, død 15. april 2020) var en svensk tv- og radiovært, der var bedst kendt for at præsentere Big Brother Sverige på Kanal 5. Efterfølgende flyttede han til TV4, hvor han blev vært på Jeopardy!. Han havde også sit eget program kaldet Adam Live. Han flyttede senere til radio på Rix FM og Mix Megapol.

Radio- og TV-programmer 

Han døde den 15. april 2020 af COVID-19.

Referencer 

Tv-værter fra Sverige
Radioværter
Personer fra Karlstad
Dødsfald relateret til Covid-19
Max Butting

Max Butting (født 6. oktober 1888 Berlin, Tyskland, død 13. juli 1976) var en tysk komponist, dirigent og sanger.

Butting studerede komposition, direktion og sang på Akademiet for Tonekunst i München. Han var inaktiv under nazismen i Tyskland under anden Verdenskrig, men forsatte sin karriere efter krigen, og var med til at grundlægge Tysk Akademi for kunst. Butting arbejde som teknikker på Radioen i Berlin.

Han har skrevet 10 symfonier, 2 sinfoniettas, orkesterværker, kammermusik, instrumentalværker, vokalmusik etc.
Butting var i starten inspireret af Anton Bruckner og Max Reger, men dannede op igennem 1920´erne en personlig stil med præg af neoklassiske og ekspressionistiske tendenser, med dissonanser og indimellem atonalitet i sin musik.

Udvalgte værker 

 Symfoni nr. 1 (1922) - for 16 instrumenter 
 Kammersymfoni (nr. 2) (1923) - for 13 instrumenter 
 Symfoni nr. 3 (1928) - for orkester
 Symfoni nr. 4 (1942) - for orkester
 Symfoni nr. 5 (1943) - for orkester
 Symfoni nr. 6 (1945, Rev. 1953) - for orkester
 Symfoni nr. 7 (1949) - for orkester
 Symfoni nr. 8 "Ferie rejsen" (1952) - for orkester
 Symfoni nr. 9 (1956) - for orkester
 Symfoni nr. 10 (1963) - for orkester
 Sinfonietta nr. 1 (1929) - for banjo og kammerorkester
 Sinfonietta nr. 2 (1960) - for orkester
 Symfoniske variationer (1953) - for orkester
 Klaverkoncert (1964) - for klaver og orkester 
 Fløjtekoncert (1950) - for fløjte og orkester
 10 Strygerkvartetter (1914-1971)
 Dødsdans Passacaglia (1947) - for orkester

Eksterne henvisninger 
 om Max Butting på www.musicweb-international.com

Komponister fra Tyskland
Dirigenter fra Tyskland
Sangere fra Tyskland
Numberphile

Numberphile er en edutainment Youtubekanal, der indeholder emner inden for matematik. I begyndelsen omhandlede hver video et bestemt tal, men emnerne er siden blev udvidet, og nogle videoer indeholder mere avancerede matematiske koncepter som Fermats sidste sætning eller Riemann-hypotesen. Kanalen havde i april 2020 over 3,2 abonnenter og over 479.000.000 visninger.

Videoerne bliver produceret af Brady Haran, der tidligere har arbejdet på BBC som videojournalist og er skaber af Periodic Videos, Sixty Symbols og flere andre YouTube-kanaler. Videoerne på kanalen indeholder adskillige universitetsprofessorer, matematikformidlere og berømte matematikere.

I 2018 udgav Haran en spin-off podcast med titlen The Numberphile Podcast.

Medvirkende 
De medvirkende på kanalen er en række matematikere, ataloger, videnskabsfolkd og videnskabsskribenter inklusive:

 Federico Ardila
 Alex Bellos
 Elwyn Berlekamp
 Andrew Booker
 Timothy Browning
 Brian Butterworth
 John Conway
 Ed Copeland
 Tom Crawford 
 Zsuzsanna Dancso
 Persi Diaconis
 Rob Eastaway
 Laurence Eaves
 David Eisenbud
 Edward Frenkel
 Hannah Fry
 Lisa Goldberg
 James Grime
 Ron Graham 
 Edmund Harriss
Gordon Hamilton
 Don Knuth
 Holly Krieger
 James Maynard
 Barry Mazur
 Steve Mould
 Colm Mulcahy
 Tony Padilla
 Simon Pampena
 Matt Parker
 Ken Ribet
 Tom Scott
 Henry Segerman
 Carlo H. Séquin
 Jim Simons
 Simon Singh
 Neil Sloane
 Ben Sparks
 Katie Steckles
 Clifford Stoll
 Terence Tao
 Tadashi Tokieda
 Mariel Vázquez
 Cédric Villani
 Zvezdelina Stankova

Se også 
 Periodic Videos
 Sixty Symbols
 CGP Grey

Referencer

Eksterne henvisninger 
 Numberphile på YouTube

YouTube-kanaler
Etableret i 2011
Matematik og kultur
Hv-bevægelse

Indenfor lingvistikken betegner hv-bevægelsen syntaktiske regler, der involverer interrogative ords placering i sætninger. Det henviser således til en asymmetri mellem den syntaktiske opstilling af ord eller morfemer i et spørgsmål og udformningen af svar på det spørgsmål, nærmere bestemt placeringen af spørgsmålsordet ("hv-ordet"). Et eksempel på dansk er "Hvad laver du?", hvortil et svar kunne være "Jeg læser", hvori svaret (læser) er sidst i sætningen, men spørgsmålsordet (Hvad) er i begyndelsen.

Lingvistik
Omansk rial

Den Omanske rial er valutaen i Oman. Oman ligger på den sydlige kyst af den arabiske halvø. En Omansk rial svarer omtrent til 2,6 USD.

Historie 
Indtil år 1940 var den indiske rupier og  de vigtigste valutaer.

Rial
Ergativ-akkusativ-sprog

Et ergativ-akkusativ-sprog ( "tredelt sprog") er et sprog, hvor subjektet i en intransitiv sætning, subjektet i transitiv sætning og objektet i en transitiv sætning hver især markeres forskelligt. Hvis sproget har et morfologisk kasussystem bliver de forskellige syntaktiske funktioner betegnet således:

Subjektet i en intransitiv sætning er absolutiv
Subjektet i en transitiv sætning er ergativ
Objektet i en transitiv sætning er akkusativ

Sprog uden kasusmarkering kan udtrykke disse sondringer gennem f.eks. ordstilling.

Grammatik
Solen er saa rød, Mor

Solen er saa rød, Mor (med moderne retskrivning "Solen er så rød, mor") er en dansk sang med tekst af Harald Bergstedt og melodi af Carl Nielsen. Sangen anses både som en godnatsang og voksensang.

Tekst 

Teksten til sangen blev skrevet i 1915 af Harald Bergstedt, som en del af digtsamlingen Sange til Provinsen fra 1920.
Det strofiske digt har tre strofer med hver otte verselinjer med krydsrimet enderim.

Fire forskellige dyr nævnes i teksten: "ræven", "den lille kat", "mågerne" og "ternerne".

Der kan knyttes en forbindelse til H.C. Andersens digt Det døende Barn da begge digte har et liggende barn der henvender sig til sin mor.

Da Bergstedt døde i 1965 er der ophavsret på teksten.

Melodi 

I 1923 eller 1924 fik Carl Nielsen sat melodi til teksten, 
det vil sige omkring samme tid som han komponerede den sjette symfoni Sinfonia Semplice.
Sangen udkom første gang i Melodier til Sangbogen ’Danmark’ fra 1924 hvor den blev udgivet for tre-stemming pigekor.
Sangen udkom senere i sangbogen Ti danske Smaasange fra 1926. 
Heri forekom også  Jeg ved en Lærkerede og Den danske sang er en ung blond pige.
I Ti danske Smaasange er sangen sat i F-dur hvor toptonen bliver et d.
Taktarten er 6/8 med tempobetegnelsen "Jævnt skridende".
Phillip Faber karakteristerede den som "vuggende".
Trods sangen er skrevet i 6/8 synges den gerne i 2/4.

Sextus Miskow, Harald Agersnap og Oluf Ring har også komponeret melodi til teksten.
Carl Nielsens melodi er dog klart den dominerende.

 Indspilninger 
Der findes mange indspilninger af sangen.
Søs Fenger udgav hendes indspilning på albummet Vuggeviser fra 2007 og blev produceret af Chris Minh Doky.
Helene Blums version findes på albummet Dråber af Tid udgivet 2017. Under Coronaviruspandemien i 2019-2020 og med eget guitarakkompagnement sang Tina Dickow sangen fra Island i tv-programmet Fællessang – Hver for sig sendt live på Dronning Margrethe IIs 80 års fødseldag.

Inden for jazz-genre er sangen en af de mest indspillede sange af Carl Nielsen.
Kaare Norges guitarfortolkning findes på albummet The Song The Melody: Carl Nielsen fra 2015.

 Vurdering 
I forbindelse med 2. verdenskrig valgte Harald Bergstedt at sympatisere med besættelsesmagten i Danmark, hvilket fik Danmarks Radio til at nedlægge forbud mod hans sange i radioen, herunder Solen er så rød, mor. Dette forbud holdt indtil 1963.

Sangen har senere vundet almindelig indpas.
Karl Aage Rasmussen gav den som eksempel på folkelige sange Nielsen skrev "så alment
at de bliver en del af den nationale jeg-følelse".
Til Phillip Fabers bog Den danske sang'' udvalgte han den som en af hans 20 yndlingssange fra den danske sangskat.

"Solen er saa rød, Mor" og "Jeg ved en lærkerede" er et ofte ønske ved børnebegravelser.

Referencer

Eksterne henvisninger 
 Solen er så rød, mor, Højskolernes Hus.

Sange af Carl Nielsen
Sange fra 1915
Grønlands Politi

Grønlands Politi eller Kalaallit Nunaanni Politiit på grønlandsk er en selvstændig politikreds, kaldet Grønlands Politikreds (), under Rigspolitiet () der omfatter de fem kommuner: Avannaata, Kujalleq, Qeqertalik, Qeqqata, Sermersooq.

Med et samlet areal på 2.166.086 km2 er det kongerigets største politikreds.

Hovedstationen for Grønlands Politi er beliggende i Nuuk. Grønlands Politi er fordelt i to regioner; én region dækkende Qeqertalik, Avannaata og Qeqqata kommuner og én region dækkende Kujalleq og Sermersooq. Der er 18 lokalpolitistationer fordelt over de to regioner.

Anklagemyndigheden ved Grønlands Politi 
Anklagemyndigheden har hjemsted på hovedstationen og fører straffesager ved Grønlands Landsret og Retten i Grønland begge beliggende i Nuuk.

Anklagemyndigheden ved Grønlands Politi er i modsætning til en dansk politikreds ikke organiseret i tre advokaturer, men arbejder alle bredt med anklagemyndighedens opgaver. Juristerne i anklagemyndigheden har tæt kontakt til både øverste ledelse og til resten af organisationen, hvilket giver en stor indsigt i politikredsens samlede opgaver og virke.

Anklagemyndigheden ved Grønlands Politi har omkring 9 medarbejdere.

Eksterne henvisninger 
 Grønlands Politi's officielle hjemmeside
 Grønlands Politi på Anklagemyndighedens hjemmeside

Politi i Danmark
Politi
Ann Linde

Ann Christin Linde (født 4. december 1961) er en svensk politiker fra Socialdemokraterne i Sverige, som var været Sveriges udenrigsminister siden 2019 i først Regeringen Löfven II og fra 2021 i Regeringen Andersson.

Linde var tidligere minister for Utrikesdepartementet og minister for nordisk samarbejde. Før det var hun minister for EU-anliggender og handel for Löfvens første regering siden den 25. maj 2016.

Politisk karriere 
I løbet af 1990'erne arbejdede Linde i regeringskontorer, herunder ministeriet for civilanliggender og som politisk rådgiver for EU- og handelsministeren Mats Hellström om udenrigsanliggender og for forsvarsminister Björn von Sydow i forsvarsministeriet.

Linde arbejdede som statssekretær for den svenske indenrigsminister. Hun arbejdede som statssekretær under indenrigsminister Anders Ygeman ved Justitsministeriet. Linde var mellem 2013–2014, leder af Den Internationale Afdeling for De Europæiske Socialdemokrater i Bruxelles, en paraplyorganisation for alle socialdemokratiske partier i EU. Hun har tidligere været international sekretær ved Socialdemokratiet i Sverige fra 2000 til 2013. I samme periode sad hun i bestyrelsen for Olof Palmes International Center, sidste gang som næstformand.

Under Lindes ledelse besluttede Sveriges regering i marts 2020 at sende en hurtig reaktionsstyrke på op til 150 tropper og helikoptere til Mali, for at slutte sig til den franskledede Takuba-taskforce, der bekæmper militanter knyttet til al Qaida og Islamisk stat i Sahel- regionen i Nordafrika.

Kontroverser 
Linde tiltrak kritik for at have båret et hovedtørklæde under et regeringsbesøg i Teheran i 2017.

Som statssekretær ved Justitsministeriet var Linde en af de første politikere i regeringsembederne, der modtog information fra Sikkerhedsdepartementet om, at hemmelige informationer om indkøb i den svenske Transportstyrelse, var gjort tilgængelig for ikke-clearede personer uden for landet. Da dette kom i mediernes søgelys i sommeren 2017, mødte sagen stærk kritik fra den borgerlige opposition og fra Sverigesdemokraterna.

Personlige liv 
Siden 1989 har Linde været gift med Mats Eriksson. Hun har to børn.

Kilder 

Udenrigsministre fra Sverige
Ministre for nordisk samarbejde fra Sverige
Socialdemokrater fra Sverige
Kiss Kiss Bang Bang

Kiss Kiss Bang Bang er en amerikansk sort humor-kriminalfilm fra 2005, skrevet og instrueret af Shane Black. Filmen er delvist baseret på Bodies Are Where You Find Them af Brett Halliday. Blandt de medvirkende ses Robert Downey Jr., Val Kilmer, Michelle Monaghan og Corbin Bernsen.

Filmen havde dansk premiere den 2. december 2005.

Medvirkende 
 Robert Downey Jr. som Harold "Harry" Lockhart
 Indio Falconer Downey som 9-årige Harry
 Richard Alan Brown som Teen Harry (ukrediteret)
 Val Kilmer som "Gay" Perry van Shrike
 Michelle Monaghan som Harmony Faith Lane
 Ariel Winter som 7-årige Harmony
 Stephanie Pearson som Teen Harmony
 Corbin Bernsen som Harlan Dexter
 Dash Mihok som Mr. Frying Pan
 Larry Miller som Dabney Shaw
 Rockmond Dunbar som Mr. Fire
 Shannyn Sossamon som Pink Hair Girl
 Angela Lindvall som Flicka
 Laurence Fishburne som Bjørn i Genaros Beer-reklame (ukrediteret)

Referencer

Eksterne henvisninger 

 
 

Amerikanske film fra 2005
Komediefilm fra USA
Kriminalfilm fra USA
Neo-noir
Huel

Huel, fremstillet af den britiske virksomhed Huel Ltd., er et måltidserstatningsprodukt, der sælges som pulver, væske eller bar. Virksomheden bag Huel opponerer dog mod betegnelsen "måltidserstatning", og betegner Huel som et "ernæringsmæssigt komplet måltid".

Huel laves af havre, risprotein, ærteprotein, solsikke, hørfrø, kokosolie-MCT'er og flere kosttilskud (vitaminer og mineraler). Det sødes hovedsageligt med sukralose, maltodextrin og xylitol.

Henvisninger 

 

Mad og drikke
Susanna Dyre-Greensite

Susanna Dyre-Greensite (født 5. december 1994) er formand for Folkebevægelsen mod EU. Hun blev valgt til rollen som formand i 2019, som den eneste kandidat.

Dyre-Greensite er dansk-amerikaner, og er født og opvokset i San Francisco. Hun med kom til Danmark i 2013 og er uddannet cand.mag i Statskundskab fra Københavns Universitet. 

Dyre-Greensite har skrevet flere artikler hos Solidaritet. Hun har tilkendegivet at hun ved det amerikanske primærvalg i 2016 og 2020 stemte på Bernie Sanders.

Noter 

Politikere fra Danmark
Agnes Budtz

Agnes Ottilie Budtz (født 17. november 1853 i Mårslet, død 30. marts 1930 i København) hun var datter af sognepræst Jacob Michael Frederik Budtz og Eline Marie Schoubye. Hun var ugift.

Agnes Budtz var elev hos blomstermaler Augusta Dohlmann, men Budtz gik tættere på blomsterne og koncentrerede sig om den enkelte blomstrende plante. Hun var desuden elev på Vilhelm Kyhns tegneskole og modtog også undervisning af Johannes Boesen og lærte også blomstermaling hos Ida Heerfordt.

Budtz udstillede på Charlottenborgs Forårsudstillinger 1884-87 i alt fire gange.

Referencer

Eksterne henvisninger 
 

Malere fra Danmark
Vatnefjorden

Vatnefjorden er en fjordarm af Midfjorden og Romsdalsfjorden i den tidligere Haram, nu Ålesund kommune på Sunnmøre  i Møre og Romsdal fylke i Norge. Fjorden er 8 kilometer lang og går mod syd til bygdecenteret Vatne, som den er opkaldt efter. Fjorden har indløb mellem Baralsnest i vest og Ørsneset i øst. Ternøya ligger midt i indløbet og syd for den ligger Meøya og Løvøya.

Riksvei 661 går langs østsiden af fjorden, mens Fylkesvej 145 går langs vestsiden. 

Den ydre del er tre kilometer bred, mens indre del er mindre end en kilometer bred. Fjorden er 113 meter på det dybeste.

Kilder og henvisninger 

Fjorde i Møre og Romsdal

Ålesund
Reki Kawahara

Reki Kawahara (川原 礫) er en japansk Light novel forfatter han har skrevet både Sword Art Online, Accel World og The Isolator. Både Sword art online og Accel world er blevet til Anime.

Karriere 
Reki Kawahara skrev den første Sword Art Onlinel historie i 2001 for at være med i ASCII Media Works Dengeki Game Novel Prize i 2002. Men sendte den ikke ind da den var for lang så han opladede den til interneted som en webroman under pen navnet Fumio Kunori. Med tiden skrev han flere arcs og nogle korte historier som det første arc blev lavet om til light novel's.

Anime
Forfattere fra Japan
Dyresprog

Dyresprog er former for ikke-menneskelig dyrekommunikation, som har visse paralleller til menneskers sprog. Dyr kommunikerer ved hjælp af forskellige tegn såsom lyde og bevægelser. Sådanne tegn kan betragtes som komplekse nok til at kaldes en form for sprog hvis beholdningen af tegn er stor, tegnene er relativt vilkårlige og dyrene lader til at kunne producere dem med en grad af fri vilje (i modsætning til relativt automatisk tilvænnet adfærd eller ubevidste instinkter, hvilket normalt omfatter ansigtsudtryk). I eksperimentelle tests har der også kunnet ses dyrekommunikation ved brug af leksigrammer (såsom der er blevet set med chimpanser og bonoboer).

Sprog
Sprog
Clara Carl

Clara Vilhelmine Carl (født 10. december 1859 i København, død 18. september 1939 sammesteds) var en dansk maler. Datter af reder, senere etatsråd Hano Carl Lindhard (Linehard) Hansen Carl og Martha Marie Olsen. Hun var ugift.

Clara Carl debuterede 30 år gammel på Charlottenborg Forårsudstilling, 1889, med Vejen til Apperup i solskin, inden hun fik adgang til Kunstakademiet. Hun udstillede i alt 15 gange og deltog i Kvindernes Udstilling 1895. Hun malede landskaber og interiører, hvis realisme sikkert skyldtes læretiden hos Bertha Wegmann og Viggo Johansen. Hun udtalte, at hendes sparsomme produktion skyldtes mange forpligtelser i hjemmet, som enlige kvinde.

Clara Carl var elev af Vilhelm Kyhn, Bertha Wegmann, Julius Paulsen, Charlotte Sode og desuden elev på Julie Meldahls Tegneskole, Kunstakademiet og på Kunstskolen for Kvinder hos Viggo Johansen fra september 1892 til maj 1894 (de sidste måneder kun på aftenskole).

Referencer

Eksterne Henvisninger 

Malere fra Danmark
Neurolingvistik

Neurolingvistik er studiet af neurale mekanismer i menneskehjernen som kontrollerer forståelse, produktion og opnåelse af sprog. Som interdisciplinært felt trækker neurolingvistikken på metoder og teorier fra f.eks. neurovidenskab, lingvistik, kognitionsvidenskab og neuropsykologien. Det meste arbejde indenfor neurolingvistikken understøttes af modeller fra psykolingvistikken og teoretisk lingvistik, og fokuseres på at undersøge hvordan hjernen kan implementere de processer, som teoretiske og psykolingvister anser som nødvendige for at producere og forstå sprog. Neurolingvister studerer de fysiologiske mekanismer hvorved hjernen behandler information relateret til sprog og evaluerer lingvistiske og psykolingvistiske teorier ved hjælp af afasiologi, neuroradiologi, elektrofysiologi og computersimulationer.

Henvisninger 

Lingvistik
Neurovidenskab
Kognitionsvidenskab
Grammatisk kategori

En grammatisk kategori eller grammatisk egenskab er en egenskab for genstande indenfor et sprogs grammatik. Indenfor hver kategori er der to eller flere mulige værdier (somme tider kalder grammemer, som normalt gensidigt udelukker hinanden. Blandt ofte anvendte grammatiske kategorier er:
 tid, placeringen af et udsagnsord i en tidsperiode, som for eksempel kan være nutid eller datid
 antal, med værdier såsom enkelttal eller flertal
 køn, med værdier såsom maskulinum, femininum og neutrum
 nominalklasse, som er mere generelt end køn og kan inkludere yderligere klasser
 lokative relationer, som nogle sprog ville repræsentere ved hjælp af grammatisk kasus eller tid, eller ved at tilføje agglutinerede leksemer såsom en præposition, tillægsord eller partikel.

Grammatik
Lingvistisk universal

En lingvistisk universal er et mønster, der forekommer på tværs af naturlige sprog, og potentielt for dem alle. For eksempel Alle sprog har navneord og udsagnsord eller Hvis et sprog tales, så har det konsonanter og vokaler. Forskningen indenfor dette område af lingvistikken er tæt forbundet til studiet af lingvistisk typologi og har til formål at finde generaliseringer på tværs af sprog, ofte forbundet med kognition, perception eller andre af sindets evner. Feltet opstod fra diskussioner påvirket af Noam Chomskys teori om universel grammatik, men blandt dets foregangsmænd var lingvisten Joseph Greenberg, som fandt frem til 45 grundlæggende universaler, de fleste omhandlende syntaks, fra et studie af lidt over 30 sprog.

Lingvistik
Cameron Monaghan

Cameron Riley Monaghan (født 16. august 1993) er en amerikansk skuespiller og model. Kendt blandt andet for rollen som Ian Gallagher i tv-serien Shameless. Derudover har han lagt udseende og stemme til Cal Kestis i spillet Star Wars Jedi: Fallen Order og efterfølgeren Star Wars Jedi: Survivor

Udvalgt filmografi

Film 
 Click (2006) – Kevin O'Doyle
 Another Harvest Moon (2010) – Jack
 Vampire Academy (2014) – Mason Ashford
 The Giver (2014) – Asher

Tv-serier 
 Malcolm i midten (2004–05) – Chad
 Shameless (2011–21) – Ian Gallagher
 Gotham (2015–19) – Jerome/Jeremiah Valeska
 Mercy Street (2016) – Tom Fairfax

Spil 
 Star Wars Jedi: Fallen Order (2019) – Cal Kestis
 Star Wars Jedi: Survivor (2023) – Cal Kestis

Referencer

Eksterne henvisninger 
 

Modeller fra USA
Børneskuespillere fra USA
Filmskuespillere fra USA
Tv-skuespillere fra USA
Tegnefilmsdubbere fra USA
Luis Sepúlveda

Luis Sepúlveda Calfucura (født 4. oktober 1949, død 16. april 2020) var chilensk forfatter og journalist. Han var en militant kommunist og stor modstander af Augusto Pinochets regime, og han blev derfor fængslet og tortureret af militærdiktaturet i 1970'erne.

Sepúlveda skrev digte og korthistorie. Udover modersmålet spansk talte han også engelsk, fransk og italiensk. I slutningen af 1980'erne slog han igennem me sin første roman was author of poetry books and short stories; in addition to Spanish, his mother tongue, he spoke also English, French and Italian. In the late 1980s, he conquered the literary scene with his first novel, The Old Man Who Read Love Novels.

Den 1. marts 2020 blev han det første bekræftede tilfælde af peronser smittet med COVID-19 i Asturien, Spanien. Den 11. marts blev det annonceret at hans tilstand var kritisk, og han var blevet lagt i koma. Han døde den 16. april 2020 af virussen.

Bibliografi 
 Crónica de Pedro Nadie (1969; Chronicle of Pedro Nobody)
 Los miedos, las vidas, las muertes y otras alucinaciones (1986; Fear, Life, Death, and other Hallucinations)
 Cuaderno de viaje (1987; Travel Log)
 Mundo del Fin del Mundo (1989; The World at the End of the World)
 Un viejo que leía novelas de amor (1989; The Old Man Who Read Love Stories)
 La frontera extraviada (1994; The Lost Frontier)
 Nombre de torero (1994; The Name of a Bullfighter)
 Al andar se hace el camino se hace el camino al andar (1995; Patagonia Express)
  (1996; The Story of A Seagull and The Cat Who Taught Her To Fly)
  (2000)
 Hot line (2002)
  (2002)
 
 
 
  (with Mario Delgado Aparaín, 2004)

Referencer 

Forfattere fra Chile
Journalister fra Chile
Dødsfald relateret til Covid-19